CELEX: 52007DP0456
Language: ro
Date: 2007-10-24 00:00:00
Title: P6_TA(2007)0456#Consultare privind imunitatea lui Gian Paolo Gobbo#Decizia Parlamentului European din 24 octombrie 2007 privind cererea de consultare în privinţa imunităţii şi privilegiilor lui Gian Paolo Gobbo (2007/2014(IMM))

C 263 E/404                                           Jurnalul Oficial al Uniunii Europene                                  RO            16.10.2008

Miercuri, 24 octombrie 2007

              P6_TA(2007)0456

              Consultare privind imunitatea lui Gian Paolo Gobbo

              Decizia Parlamentului European din 24 octombrie 2007 privind cererea de consultare în privinţa
                              imunităţii și privilegiilor lui Gian Paolo Gobbo (2007/2014(IMM))

              Parlamentul European,

              — având în vedere cererea înaintată de judecător în cadrul audierii preliminare la Tribunalul Regional din
                Verona (Italia) de consultare în privinţa imunităţii parlamentare a lui Gian Paolo Gobbo, în legătură cu
                cauza penală nr. 81/96 R.G.N.R., comunicată în ședinţă plenară la 18 ianuarie 2007,

              — în urma audierii lui Gian Paolo Gobbo, în conformitate cu articolul 7 alineatul (3) din Regulamentul de
                procedură,

              — având în vedere articolele 9 și 10 din Protocolul din 8 aprilie 1965 privind privilegiile și imunităţile
                Comunităţilor Europene, precum și articolul 6 alineatul (2) din Actul din 20 septembrie 1976 privind
                alegerea membrilor Parlamentului European prin vot universal direct,

              — având în vedere hotărârile Curţii de Justiţie a Comunităţilor Europene din 12 mai 1964 și din 10 iulie
                1986 (1),

              — având în vedere articolul 68 din Constituţia Republicii Italiene,

              — având în vedere articolul 3 din Legea italiană nr. 140 din 20 iunie 2003,

              — având în vedere articolul 6 alineatul (1) și articolul 7 alineatul (13) din Regulamentul de procedură,

              — având în vedere raportul Comisiei pentru afaceri juridice (A6-0367/2007),

              A. întrucât Gian Paolo Gobbo este deputat în Parlamentul European, iar prerogativele sale au fost verificate
                 de Parlament la 15 ianuarie 2007;

              B.   întrucât domnul Gobbo este acuzat — împreună cu multe alte persoane, dintre care unele au fost
                   identificate, iar altele nu — de promovarea, înfiinţarea, conducerea și participarea într-o asociaţie para-
                   militară cu obiective politice, intitulată „Cămășile verzi”;

              C. întrucât, potrivit Parchetului Italian, scopul Cămășilor verzi a fost de a înfiinţa o organizaţie cu o
                 structură ierarhizată, pregătită să recurgă la acţiuni colective de natură violentă sau ameninţătoare,
                 care a fost, de asemenea, folosită să intimideze orice membru al mișcării care se opunea indicaţiilor
                 politice ale conducătorilor acesteia și să-l împiedice de la dezbatere în interiorul mișcării, astfel impu-
                 nând mișcării „Liga Nordului” o anumită orientare politică prin înăbușirea oricărei manifestări de dizi-
                 denţă în cadrul acesteia;

              D. întrucât articolul 9 din Protocolul privind privilegiile și imunităţile acordă deputaţilor protecţie deplină
                 doar în privinţa urmăririi în justiţie ca urmare a opiniilor exprimate sau a voturilor date în exercitarea
                 funcţiilor lor;

              E.   întrucât participarea într-o asociaţie având uniforme în stil semi-militar, care, după cât se pare, dădea
                   impresia că ar încerca să-și atingă obiectivele prin folosirea potenţială sau reală a forţei, este în mod
                   limpede în contradicţie și incompatibilă cu rolul și responsabilităţile aferente mandatului parlamentar și
                   nu poate, prin urmare, să fie privită ca un exerciţiu legitim al libertăţii de expresie sau, în general, ca o
                   exercitare normală a îndatoririlor de deputat într-o adunare aleasă care-i reprezintă pe cetăţeni;

              (1) Cauza 101/63, Wagner /Fohrmann și Krier, Rec.1964, p. 383, și cauza 149/85, Wybot/Faure și alţii, Rec. 1986, p. 2391.
 ---pagebreak--- 16.10.2008         RO                             Jurnalul Oficial al Uniunii Europene                                           C 263 E/405

                                                                                                              Miercuri, 24 octombrie 2007

             F.   întrucât, în temeiul articolului 10 din Protocolul privind privilegiile și imunităţile, care constituie sin-
                  gura dispoziţie aplicabilă, pe durata sesiunilor Parlamentului European, membrii acestuia beneficiază, pe
                  teritoriul naţional al statului lor, de imunităţile acordate membrilor parlamentului statului în cauză;
                  întrucât acest fapt nu împiedică dreptul Parlamentului European de a ridica imunitatea unuia din mem-
                  brii săi;

             G. întrucât, potrivit articolului 68 din Constituţia italiană, membrii Parlamentului italian nu beneficiază de
                imunitate în cazul urmăririi penale, cu excepţia urmăririi în justiţie ca urmare a opiniilor exprimate sau
                a voturilor date în exercitarea funcţiilor lor, ceea ce nu este cazul în situaţia de faţă,

             1.     consideră că imunitatea parlamentară în sensul articolului 9 din Protocolul privind privilegiile și imu-
             nităţile Comunităţilor Europene și, în măsura în care este aplicabil, al articolului 68 primul paragraf din
             Constituţia italiană nu acoperă faptele de care domnul Gian Paolo Gobbo este acuzat și, prin urmare,
             hotărăște să nu îi apere imunitatea și privilegiile;
             2.  încredinţează Președintelui sarcina de a transmite imediat prezenta decizie, precum și raportul comisiei
             competente autorităţilor competente ale Republicii Italiene.

             P6_TA(2007)0457

             Mobilizarea Fondului de Solidaritate al Uniunii Europene

             Rezoluţia Parlamentului European din 24 octombrie 2007 referitoare la propunerea de decizie a
             Parlamentului European și a Consiliului privind mobilizarea Fondului de Solidaritate al Uniunii
             Europene, în aplicarea punctului 26 din Acordul interinstituţional din 17 mai 2006 între
             Parlamentul European, Consiliu și Comisie privind disciplina bugetară și buna gestiune financiară
                                  (COM(2007)0526 — C6-0286/2007 — 2007/2179(ACI))

             Parlamentul European,

             — având în vedere propunerea Comisiei înaintată Parlamentului European și Consiliului (COM(2007)0526
               — C6-0286/2007),
             — având în vedere Acordul interinstituţional din 17 mai 2006 între Parlamentul European, Consiliu și
               Comisie privind disciplina bugetară și buna gestiune financiară (1), în special punctul 26,
             — având în vedere raportul Comisiei pentru bugete (A6-0393/2007),

             1.    aprobă decizia anexată prezentei rezoluţii;
             2.   încredinţează Președintelui sarcina de a dispune publicarea deciziei menţionate în Jurnalul Oficial al
             Uniunii Europene;

             3.  încredinţează Președintelui sarcina de a transmite prezenta rezoluţie, inclusiv anexa, Consiliului și
             Comisiei.

             (1) JO C 139, 14.6.2006, p.1.